Усё пачалося ў маі 2014 года, калі ў нашу ўстанову ў рамках супрацоўніцтва прыйшлі студэнты фізічнага факультэта спецыяльнасці “Фізіка. Тэхнічная творчасць” Гомельскага дзяржаўнага ўніверсітэта імя Францыска Скарыны для праходжання вытворчай тэхналагічнай практыкі. Сярод адзінаццаці маладых людзей былі Дзяніс Ляпшэй і Андрэй Макеенка. Практыка праляцела хутка: заняткі, майстар-класы, спаборніцтвы… Не ведаю, што вабіла хлопцаў, але ўжо ў пачатку навучальнага года, будучы студэнтам пятага курса, Дзяніс прыйшоў у цэнтр у якасці педагога дадатковай адукацыі.